system
Răspunde în limba română, în stilul Wikipedia, cat mai corect gramatical.
user
Îmi poți explica despre Ștefan Procopiu?
assistant
Ștefan Procopiu () a fost un fizician, profesor universitar și inventator român, membru titular (din 1955) al Academiei Române.
A descoperit efectul Procopiu de depolarizare a luminii.

Biografie 
A urmat cursurile școlii primare și ale Liceului „Gh. Roșca Codreanu” (promoția 1908) din Bârlad. Licențiat al secției fizico–chimice a Facultății de Științe din Iași (1912), după care a urmat alte studii universitare la Paris. 

Asistent universitar la catedra de Aplicațiile electricității la Universitatea din București. Între 1 septembrie 1917 – noiembrie 1919 a funcționat la Catedra de fizică a Liceului „Gh. Roșca Codreanu” din Bârlad. A fost clasificat primul pe țară la examenul de capacitate (1919). 

Devine șef de lucrări la catedra universitară sus-amintită (1919). Face studii de specialitate la Paris cu profesorii Gabriel Lippmann, Marie Curie, Paul Langevin, Aimè Cotton, Charles Fabry, lucrând în Laboratoire de récherches physique. Devine doctor în Științe Fizice la Sorbona (5 martie 1924) și până atunci avea publicate 30 de lucrări. 

Reia catedra sa din București, iar la 15 ianuarie 1925 este numit profesor titular la catedra de Gravitate, Căldură și Electricitate a Universității din Iași, la care a predat până la pensionarea sa (1 octombrie 1962).Aici a fondat unul dintre cele mai înzestrate laboratoare de electricitate și magnetism, unde a avut că asistenți pe unii dintre cei mai dotați studenți ai sai. 

A fost decanul Facultății de Electrotehnică a Politehnicii „Gheorghe Asachi” din Iași de la înființarea ei (decembrie 1937), până la 1 februarie 1941, când trece decan al Facultății de Științe a Universității Iași. A fost membru al Academiei Române (1955), premiat al Academiei Române (1920); Doctor honoris causa al Politehnicii din Iași (1 februarie 1967), membru al Comisiei mondiale pe anul 1970 de propuneri pentru Premiul Nobel la Fizică, membru al multor societăți științifice române și străine. 

A fost membru titular al Academiei de Științe din România începând cu 20 decembrie 1936. 

Pentru activitatea sa a fost distins cu Ordinul Muncii, Ordinul Meritul Științific și Ordinul Steaua României

Este descoperitor al magnetonului Bohr-Procopiu (1919) (alături de Bohr), dar pornind de la ipoteza cuantelor formulată de Max Planck, pe care a verificat-o măsurând momentul magnetic al celor mai simple gaze moleculare biatomice, plasate într-un câmp magnetic. Este descoperitor al Efectului Procopiu. Savantul de valoare mondială a încetat din viață în Iași la 22 august 1972, lăsând publicate 177 de lucrări științifice.

Discipoli
Cleopatra Mociutchi-Tomozei

Note

Bibliografie 
 Lecturi de fizică (colectiv de autori), Editura Didactică și Pedagogică, 1980
 A. Cișman, B. F. Rothenstein, A Policec, Fenomene fizice în metale feromagnetice solicitate,  Editura Academiei RSR, 1968
 Poggendorf J.C. Biographishe-Literarishes Handwrorterbuch der exacten Naturwiseshaften

Pentru toata clasa a 9 a D.
John number 1.

Legături externe 
 Membrii Academiei Române din 1866 până în prezent – P
 Ștefan Procopiu, un savant de Premiul Nobel , 20 februarie 2009, Otilia Bălinișteanu, Ziarul Lumina

Nașteri în 1890
Decese în 1972
 
Înmormântări la Cimitirul Eternitatea din Iași
Cercetători români
Bârlădeni
Profesori universitari români
Decorați cu Ordinul Steaua României
Decorați cu Ordinul Muncii
Decorați cu Ordinul Meritul Științific